open-index/open-wikipedia-markdown huggingface dataset:
Jamie (Megas XLR)

**Jamie** on kuvitteellinen hahmo Megas XLR-animaatiossa, jossa hän teki ensi esiintymisensä jaksossa Test Drive vuonna 2004.

## Hahmo

Jamie on Coopin paras kaveri ja apulainen tehtävien aikana, tosin hänestä on harvoin hyödyksi. Jamie käyttää suurimman osan ajastaan miettien juonia, jolla hän saisi Megasin käyttöönsä, jotta tulisi rikkaaksi ja saisi iskettyä itselleen söpöjä naisia. Jamie harvoin kuitenkaan onnistuu iskemään ketään ja usein tulee sanattomaksi naisten edessä tai kertoo jotain typerää. Hän on täysin vastakohtainen Coopin. Koko eron lisäksi Jamie ei ole iloinen tai yhtä innostunut kuin Coop. Molemmat ovat kuitenkin kiinnostuneita samoista asioista, kuten vapaapainista ja autoista. Ollessaan Coopin mukana Megasissa taistelujen aikana hänestä on lähinnä pelkkää harmia ja hän usein vain kritisoi Coopin tekemisiä. Lisäksi Jamie pelkää kaikkia avaruusolioita, jotka tulevat vastaan. Huolimatta siitä hän on kuitenkin erittäin lojaali Coopille. Toisaalta Jamie on harvoin paikalla, jolloi häntä tarvittaisiin, kuten Coopin syntymäpäivinä tai auttamassa tuhoamaan viholliset.

Tylsistyneen oloinen ja aina valittamassa. Jamie ei juurikaan näe koskaan mitään positiivistä asiaoissa. Hän osaa kuitenkin olla kannustavainen kriittisyydestään huolimatta. Jamie monesti vaikuttaa itsevarmalta, mutta tosipaikan tullen hän juoksee tilanteessa kuin tilanteessa karkuun. Poikkeuksia kuitenkin löytyy, kun Coop sattui olemaan pulassa, Jamien lainatessa hänen autoaan saadakseen treffit erään tytön kanssa. Robotin hyökätessä Coopin kimppuun hän yritti pelastaa kaverinsa, mutta silti epäonnistui.

## Vaatetus
Jamie pukeutuu läpi sarjan samoihin vaatetuksiin. Ns. synkän luonteensa mukaan hän käyttää tummia vaatteita, kuten tummansinistä pipoa sekä mustaa takkia ja housuja, sekä kenkiä. Jamiellä on myös korvakoru vasemmassa korvassa.
Jaworzno

**Jaworzno** () on kaupunki Sleesian voivodikunnassa eteläisessä Puolassa, noin 25 kilometriä Katowicestä. Kaupungin asukasluku oli 93&nbsp;331 vuonna 2015.

Kaupunki on mainittu historiallisissa dokumenteissä 1200-luvulla. Alue oli aluksi Krakovan piispojen hallussa. Kun se joutui Itävallalle 1600-luvulla, siellä avattiin useita hiilikaivoksia.
Toisen maailmansodan aikana Auschwitzin keskitysleirin osia toimi Jaworznossa. Saksan kukistumisen jälkeen liittoutuneet pitivät siellä vankileiriä.

## Lähteet

## Aiheesta muualla
Kiinan tataarit

**Kiinan tataarit** (塔塔尔族 *Tǎtǎěrzú,* ) ovat yksi Kiinan etnisistä ryhmistä. Heidän esi-isiään ovat Volgan tataareihin kuuluneet kauppiaat, jotka asettuivat pääasiassa Luoteis-Kiinaan, Xinjiangiin. Vuonna 2000 heitä oli Kiinassa 4&nbsp;890. Pääosa asuu Yiningin, Ürümqin ja Tachengin kaupungeissa.

Kiinassa nimeä "tataarit" käytettiin kaikista turkkilaisia kieliä puhuneista kansoista 1900-luvun alulle saakka. Kiinan tataarit puhuvat ''tataaria'', minkä lisäksi oppineet puhuvat Xinjiangin muita kieliä uiguuria, kazakkia ja kiinaa. Uskontona on volgalaisten tavoin sunnalainen islam. He käyttävät tataarin arabialaista kirjaimistoa.

Tiettävästi yksittäisiä Suomen tataarien esivanhempia tuli Kiinasta. Näihin kuuluu tamperelaisen liikemiehen Semiulla Wafinin puoliso Mahrusa Allayarı, joka oli kotoisin Xinjiangista.

## Historia
Ensimmäiset historialliset maininnat tataareista kiinalaisissa lähteissä käytävät tataareista nimeä *dadan*. Tuolloin tataarit olivat osa turkkilaista kaanikuntaa sen hajoamiseen saakka 700-luvulla. Suurin osa nykyisistä Kiinan tataareista polveutuu kuitenkin 1800-luvulla maahan tulleista Volgan ja Kaman tataareista. Tuolloin heitä muutti Xinjiangin kaupunkeihin kauppiaina, mikä oli mahdollista Venäjän-Kiinan välisten sopimusten takia vuosina 1851 ja 1881. He myivät esimerkiksi karjaa, vaateita, turkiksia ja teetä. Pieni vähemmistö heistä alkoi viljellä maata ja paimentamaan karjaa. Noin kolmasosasta tuli räätäleitä tai pientuottajia. Vuosina 1996 ja 1997 tataarit tukivat, tai olivat ainakin myötämielisiä tuolloin nousseelle uiguurinationalismille. Kiinan tataarien joukossa on ollut myös pantataarilaisuuden tukijoita, mutta koska he ovat maantieteellisesti niin kaukana tataarien pääosasta ja heidän määränsä Kiinassa on niin pieni, ei tataareihin kiinnitetty keskushallinnon taholta juurikaan huomiota.

## Lähteet
Kōmeitō

**Kōmeitō** (;  tai *Clean Government Party*) on japanilainen poliittinen puolue. Sen perusti vuonna 1964 Daisaku Ikeda, buddhalaisen järjestön Sōka Gakkain johtaja. Merkittävä osa puolueen kannatuksesta tulee järjestön jäseniltä, vaikka virallisia suhteita Kōmeitōn ja Sōka gakkain välillä ei ole ollut vuoden 1970 jälkeen. Nykyinen Uusi Kōmeitō syntyi vuonna 1998 Kōmeitōn ja Shinshintō-puolueen yhdistyessä.

Puolueen tavoitteisiin kuuluu sisäpolitiikassa keskushallinnon roolin ja byrokratian vähentäminen, läpinäkyvyyden lisääminen julkishallinnossa ja suurempi paikallinen autonomia, jossa yksityissektorilla on aiempaa merkittävämpi rooli. Ulkopolitiikassa puolue haluaa eroon ydinaseista ja sotilaallisista konflikteista yleensä. Puoluetta on pidetty Saksan CDU:n vastineena. Uuden Kōmeitōn edeltäjällä oli samantyyppinen mutta radikaalimpi, vasemmistolaisempi ideologia. Nykyinen konservatiivisempi puolue on ollut hallituksessa konservatiivisten liberaalidemokraattien kanssa ja puolueet jakavat osittain saman kannattajakunnan.

Puolueella on noin 400&nbsp;000 jäsentä. Sillä on 31 edustajaa Japanin alahuoneessa ja 20 edustajaa Japanin ylähuoneessa. Kōmeitōn puheenjohtaja on Natsuo Yamaguchi.

## Lähteet
* 
### Viitteet

## Aiheesta muualla
*Puolueen verkkosivut
Steve Jablonsky

**Steve Jablonsky** (s. 9. lokakuuta 1970) on yhdysvaltalainen säveltäjä, joka on säveltänyt musiikkia lukuisiin elokuviin, televisiosarjoihin ja videopeleihin. 

## Tuotanto
### Elokuvat
* *[[Border to Border]]* (1998)
* *[[Texasin moottorisahamurhat (vuoden 2003 elokuva)|Texasin moottorisahamurhat]]* (2003)
* *[[Steamboy]]* (2004)
* *[[Täydelliset naiset]]* (televisiosarja, 2004–2012)
* *[[The Amityville Horror (elokuva)|The Amityville Horror]]* (2005)
* *[[The Island]]* (2005)
* *[[Transformers (elokuva)|Transformers]]* (2007)
* *[[D-War]]* (2007)
* *[[Liftari (vuoden 2007 elokuva)|Liftari]]* (2007)
* *[[Transformers: Kaatuneiden kosto]]* (2009)
* *[[Friday the 13th (vuoden 2009 elokuva)|Friday the 13th]]* (2009)
* *[[Painajainen Elm Streetillä (vuoden 2010 elokuva)|Painajainen Elm Streetillä]]* (2010)
* *[[Your Highness]]* (2011)
* *[[Transformers: Kuun pimeä puoli]]* (2011)
* *[[Battleship]]* (2012)
* *[[Devious Maids]]* (2012)
* *[[Gangsterisota]]* (2013)
* *[[Pain & Gain]]* (2013)
* *[[Transformers – Tuhon aikakausi]]* (2014)
* *[[The Last Witch Hunter]]* (2015)
* *[[Keanu (elokuva)|Keanu]]* (2016)
* *[[Teenage Mutant Ninja Turtles: Out of the Shadows]]* (2016)
* *[[Deepwater Horizon (elokuva)|Deepwater Horizon]]* (2016)
* *[[Transformers: Viimeinen ritari]]* (2017)
**[[Game Over, Man!]]* (2018)
* *[[Skyscraper (vuoden 2018 elokuva)|Skyscraper]]* (2018)
* *[[Spenser Confidental]]* (2020)
* *[[Bloodshot]]* (2020)

### Videopelit
* *[[Metal Gear Solid 2: Sons of Liberty]]* (2001)
* *[[Command & Conquer 3: Tiberium Wars]]* (2007)
* *[[Transformers: The Game]]* (2007)
* *[[Gears of War 2]]* (2008)
* *[[The Sims 3]]* (2009)
* *[[The Sims 3: Maailmanmatkaaja]]* (2009)
* *[[Transformers: Revenge of the Fallen (videopeli)|Transformers: Revenge of the Fallen]]* (2009)
* *[[Prince of Persia: The Forgotten Sands]]* (2010)
* *[[The Sims 3: Unelmaduuni]]* (2010)
* *[[The Sims 3: Iltahuvit]]* (2010)
* *[[The Sims 3: Täyttä Elämää]]* (2011)
* *[[Gears of War 3]]* (2011)
* *[[Transformers: Rise of Dark Spark]]* (2014)

## Aiheesta muualla
* Viralliset kotisivut  
* 
*
Eksponentiaalinen kasvu

**Eksponentiaalinen kasvu** tarkoittaa matematiikassa jonkin suureen tai funktion kasvua, joka on suoraan verrannollinen funktion kulloiseenkin arvoon, eli mitä suurempi se on, sitä nopeammin se kasvaa. Tätä kuvataan eksponenttifunktiolla. Arkipuheessa eksponentiaalista kasvua saatetaan käyttää kuvaamaan yleisesti mitä tahansa hyvin nopeaa kasvua, mutta määritelmän mukaan eksponentiaalinen kasvu voi olla myös hidasta ja hyvin nopea kasvu voi olla muutakin kuin eksponentiaalista.

Suhteellisesti ilmaistuna eksponentiaalinen kasvu on vakaata, ja se voidaan ilmaista esimerkiksi prosenttiluvulla. Absoluuttisesti eksponentiaalinen kasvu on aluksi hyvin hidasta, mutta kiihtyy ajan myötä. Tästä esimerkki on ihmiskunnan väestönkasvu. Myös ydinketjureaktio käynnistyy eksponentiaalisesti kriittisen massan ylittyessä, samoin sairastuneiden lukumäärä epidemiassa, jos sen perusuusiutumisluku on suurempi kuin yksi. Näissä kaikissa kiihtyminen johtuu eksponentiaalisen kasvun kertautumiseen perustuvasta luonteesta, eli vaikka kasvun prosentuaalinen tahti olisi vakio, määrällinen kasvu on kiihtyvä. Tämä määrällinen kasvun kiihtyminen voidaan ilmaista myös kulloisenakin ajankohtana olemassa olevan määrän tuplaantumiseen vaaditun ajan jatkuvana lyhenemisenä. Kuvaajana tällaista kasvua ilmaiseva käyrä muodostuu ns. 'jääkiekkomailaksi', jota on käytetty muun muassa uutisoinnissa ilmaston lämpenemisestä. On huomattava, että tämä kuvaajan muoto syntyy vasta, kun määrälle asetetaan jokin kiinteä katto. Tämä on perusteltava jollakin, sillä muuten kyseessä voi olla tilastollinen vääristely.

Reaalimaailmassa eksponentiaalista kasvua rajoittaa aina jossain vaiheessa jokin tekijä kuten resurssit, tila, saturaatio. Vaikka suureen kasvu alkaa eksponentiaalisena se voi tasoittua ja kasvun kertymäfunktio on lopulta S-käyrän muotoinen, esimerkiksi ns. logistinen funktio.

Havainnollistavia esimerkkejä eksponentiaalisen kasvun hahmottamisen vaikeudesta on pyritty antamaan. Useat tiedotusvälineet, ovat raportoineet siitä, kuinka paperi pystyy teoriassa ylittämään havaittavan maailmankaikkeuden rajan, jos sen paksuus on 0,1 millimetriä, ja se taitetaan 103 kertaa. Yksi tunnetuimmista esimerkeistä ekspotentiaalisen kasvun nopeudesta on myös kertomus shakin keksijästä. Tarinan mukaan shakin kehittänyt henkilö olisi pyytänyt intialaiselta ruhtinaalta palkkioksi uudesta pelistä yhtä monta riisinjyvää kuin shakkilaudalta on mahdollista saada, kun niitä asetetaan ensimmäiselle ruudulle yksi, toiselle kaksi, kolmannelle neljä ja niin edelleen. Koska shakkilaudassa on 64 ruutua, muodostui riisinjyvien kokonaisluvuksi 18 446 744 073 709 551 615.

## Katso myös
* Eksponentiaalinen hajoaminen

## Lähteet

## Aiheesta muualla
* Exponent calculator - Eksponenttilaskin 
* Understanding Exponential Growth - Video aiheesta 
* Intro to exponential functions - Opetusvideo aiheesta
Ferrari Dino

**Ferrari Dino** on Ferrarin vuosina 1967–1974 valmistama urheiluautomalli. Se oli ensimmäinen suurissa määrissä valmistettu Ferrari, ja siksi hinnaltaan muita malleja edullisempi. Tästä syystä mallia myytiin uuden Dino-brändin alla, eikä siinä ollut Ferrarin logoa. Nimi on kunnianosoitus Enzo Ferrarin nuorena kuolleelle pojalle Alfredo ”Dino” Ferrarille. Mallin seuraajaksi tuli Ferrari 308 GT4, jota myytiin myös aluksi Dino-brändin alaisena.

## Dino 206 GT (1967–1969)

Vuonna 1967 esitellyn Dino 206 GT -mallin suunnitteli Leonardo Fioravanti Pininfarinan suunnittelutoimistosta. Siinä käytettiin samaa 2,0-litraista V6-moottoria kuin vuotta aiemmin markkinoille tulleessa Fiat Dinossa. Fiat oli kuitenkin etumoottorinen, kun taas Ferrarissa moottori oli sijoitettu keskelle ohjaamon taakse. Dino oli valmistajan ensimmäinen keskimoottorinen automalli. 

## Dino 246 GT/GTS (1969–1974)

Vuonna 1969 esiteltiin Dino 246 GT, jossa oli suurempi 2,4-litrainen V6-moottori. Sitä valmistettiin huomattavista suuremmissa määrin kuin edeltäjäänsä, muun muassa yksinkertaisemman teräksisen korirakenteen vuoksi.

Geneven autonäyttelyssä keväällä 1972 esiteltiin targakattoinen Dino 246 GTS. 

## Lähteet

## Aiheesta muualla
Ferrari 308 GTB

**Ferrari 308 GTB** (sekä **208** että myöhempi malli **328**) ovat Ferrarin keskimoottorisia alemman hintaluokan autoja. 308 korvasi 246 Dinon vuonna 1975 ja se päivitettiin 328:n malliksi vuonna 1985. 348 korvasi 328:n viisi vuotta myöhemmin.

308 GT mallit ovat yleisimpiä historiallisia Ferrari-malleja, niitä on valmistettu yli 12&nbsp;000 kpl. Vuonna 2004 *[[Sports Car International]]* nimesi auton viidenneksi Top Sports Cars of the 1970 listalla.

## 308 GTB ([[1975]]-[[1984]])

Pininfarinan muotoilema 308 GTB esiteltiin Pariisin autonäyttelyssä vuonna 1975 ''Dino'' 308 GT4 jatkona
ja 246 Dino korvaajana. GTB oli 2-paikkainen eikä 2+2 kuten GT4 ja sitä kutsutaan joskus yhdeksi kauneimmista Ferrarin
malleista. Targa kattoinen **308GTS** tuli kuuluisaksi Magnum-televisiosarjan ansiosta.

308GT4 oli paljon yhteistä alkuperäisen 206 Dinon kanssa ja 308GTB on mekaanisesti identtinen GT4:sen kanssa.
Molemmissa on sama pohjalevy, jossaon 92 tuuman akseliväli ja erillisjousitus joka pyörässä. 2926 cm3 V8-moottori on rakenteeltaan DOHC ja siinä on 4 Weber 40DCNF kaasutinta. Euroopan versiot tuottivat tehoa 255 hv (190&nbsp;kW) @ 7,700&nbsp;r/min, mutta Amerikan versioissa oli saasteenpoistolaitteiden takia vain 240 hv (178&nbsp;kW) @ 6,600&nbsp;r/min.

Yksi huomionarvoinen seikka vuoden 1975 308 GTB:ssa on sen lasikuitukori, joka oli kuitenkin Carrozzeria Scagliettiin valmistama.
Koria tehtiin vuoden 1977 kesäkuuhun asti jolloin materiaali vaihtui takaisin teräkseen.

### GTBi,GTSi ja GTBi,GTSi Quattrovalvole

Bosch Digiplex polttoaineenruiskutus lisättiin vuoden  1981 **GTBi** malliin, se pudotti tehon 214 hv (160 kW)
mutta vähensi päästöjä. Kaksi vuotta myöhemmin, moniventtiilimalli **Quattrovalvole** toi tehot takaisin 240&nbsp;hv (179 kW).

## 208 GTB (1980–1986)

Vuodesta 1980 aina vuoteen 1985 valmistettiin pienemmällä iskutilavuudella **208 GTB** ja **208 GTS** malleja. Moottorin koko pienennettiin 1991&nbsp;cm3 iskutilavuuteen. Tämä sama temppu oli aikaisemmin tehty 208 GT4 2+2 mallissa ja siitä syntyi pienin ikinä valmistettu
V8-moottori. 208:sia tehtiin vain Italian markkinoille verotussyiden takia.  Auto tuotti tehoa vain 155 hv, mikä oli aika vähän Ferrariksi.
208GTS mallia tehtiin 160 kpl ja 208GTB mallia 140 kpl vuosien 1980 ja 1981 aikana. Vuonna 1982 turbolla ja polttoaineenruiskutuksella
teho saatiin nostettua 220 hevosvoimaan. Mallia sai alkuun vain GTB muodossa, mutta 208 GTS esiteltiin vuonna 1983. Tuotanto loppui
vuonna 1985 437 kpl GTB turbo ja 250 GTS turbo mallin jälkeen.

## 328 GTB (1985–1989)

Vuonna 1985 moottorin iskutilavuus suurennettiin 3.2&nbsp;L (3185&nbsp;cm3) **328 GTB/GTS** malleissa. Tämä malli nosti tehot
270&nbsp;hv (201 kW) ja auton huippunopeus oli 257&nbsp;km/h. 328:a valmistettiin 7&nbsp;400 kpl ennen kuin se korvattiin vuonna
1989 348:lla, näin koko 308/328 mallistoa tehtiin yhteensä noin 20&nbsp;000 kpl.

## Aiheesta muualla

*Ferrari 308 GTSi Hi-Res kuva galleria
Sauvarullaluistelu

**Sauvarullaluistelu** on urheilulaji, jossa sauvoja käytetään rullaluistimien kanssa. Sauvarullaluistelua voi pitää rullaluistelun ja rullahiihdon välimuotona. Suomessa lajin koulutus-ja kilpailutoiminnasta vastaa Suomen Luisteluliitto, mutta myös monet hiihtäjät käyttävät sauvarullaluistelua kesälajinaan.

Sauvarullaluistelun etuna tavalliseen rullaluisteluun pidetään sauvojen antamaa lisänopeutta sekä kahta ylimääräistä tukipistettä. Voidaan kuitenkin sanoa, että sauvojen käytöstä ei ole hyötyä nopeuden lisäämisessä tietyn nopeuden ja/tai teknisen osaamisen saavuttamisen jälkeen. Sauvoista on hyötyä erityisesti ylämäessä. Sauvarullaluistelu on erittäin tehokas liikuntamuoto, koska se aktivoi sekä ylä- että alavartalon suuria lihasryhmiä.

## Välineet
*Sauvoina käytetään erityisesti lajiin tarkoitettuja sauvoja. Ne muistuttavat muuten sauvakävelysauvoja, mutta niissä on hiihtosauvojen tapaan piikkipäät, jotta ne pitäisivät paremmin asfaltilla.
*Rullaluistimet: Suomessa sauvarullaluistelussa käytetään tavallisesti inline-rullaluistimia, joissa neljä rengasta on peräkkäin kiskossa kengän alla.
*Pään suojana sauvarullaluistelussa käytetään rullaluistelu-/rullalautailukypärää tai pyöräilykypärää. Kypärä on kilpailuissa pakollinen varuste.
*Suojat ovat kilpailuissa yleensä suositeltavat mutta eivät pakolliset varusteet. Niihin kuuluvat polvi- ja kyynärsuojat sekä rullaluistelukäsineet, joissa kämmenen ja ranteen yli kulkee kova ja asfaltilla liukuva suojalevy. Koska useimmat käsinemallit eivät sovi hyvin yhteen sauvahihnan kanssa, monet sauvarullaluistelijat käyttävät niiden sijaan pyöräilykäsineitä.

## Kilpailutoiminta
Suomessa joissakin rullaluistelukilpailuissa on erillinen sauvarullaluistelusarja. Näistä tunnetuin lienee vuosittain järjestettävä kuntoilutapahtuma Helsinki Roller Marathon, johon voivat osallistua kaikki rullaluistelun ja sauvarullaluistelun harrastajat. Vuosittain järjestetään myös sauvarullaluistelun SM-kisat. Vuoden 2007 sauvarullaluistelun miesten Suomen mestari on Samuli Laulumaa, joka luisteli Turussa järjestetyissä kisoissa 38 km aikaan 1.13.07 keskinopeutenaan yli 31 km/h. Naisten Suomen mestarin Kati Kootan aika samalla matkalla oli 1.21.53, keskinopeus n. 28 km/h http://web.archive.org/web/20070927231337/http://www.luisteluliitto.fi/mp/db/file_library/x/IMG/15250/file/TuloksetKakskerta2007.xls

## Katso myös
*Rullaluistelu
*Sauvakävely
*Rullahiihto

## Aiheesta muualla

*Luisteluliiton rullaluistelusivusto
*Hiihtoliiton sauvarullaluistelusivu
*Juoksija-lehti: Sauvo tekniikka kuntoon
*Exel Nordic Blading suomeksi
Jaguar XK (2005)

**Jaguar XK X150** on Jaguar XK:n toisen sukupolven malli, jota valmistettiin vuosina 2005–2014. Se korvasi edeltäneen X100-mallin, mutta ei saanut itselleen seuraajaa.

XK esiteltiin coupé-korisena Frankfurtin autonäyttelyssä syyskuussa 2005. Kangaskattoinen avomalli esiteltiin Detroitin autonäyttelyssä tammikuussa 2006. Ainoa moottorivaihtoehto useimmilla markkinoilla oli 4,2-litrainen V8, mutta Saksassa, Itävallassa ja Sveitsissä oli saatavana myös 3,5-litrainen V8. Vuonna 2007 markkinoille tuli XKR mekaanisesti ahdetulla moottorilla.

Vuonna 2009 tehtiin muutoksia muun muassa puskureihin. Aiemman 4,2-litraisen korvasi sekä XK- että XKR-malleissa uusi 5,0-litrainen V8.

New Yorkin autonäyttelyssä keväällä 2011 esiteltiin toisen, pienemmän kasvojenkohotuksen kokenut XK. Suurin uudistus oli uudelleenmuotoillut ajovalot, joiden yhteyteen tuli LED-päiväajovalot. 

## Lähteet

## Aiheesta muualla
Büllingen

**Büllingen** () on yksi Belgian kunnista. Se sijaitsee Vallonian alueella Liègen maakunnassa. Kunta kuuluu myös Belgian saksankieliseen yhteisöön (*Deutschsprachige Gemeinschaft Belgiens*). Vuoden 2014 alussa kunnassa asui 5&nbsp;701 ihmistä. Pinta-alaltaan se on 150,49 neliökilometrin suuruinen ollen siten Belgian toiseksi suurin kunta. Asukastiheys kunnassa on noin 36&nbsp;as./km².

## Büllingenin kylät
Vuodesta 1977 Büllingeniin on lukeutunut 27 kylää:

* Büllingen, Mürringen, Hünningen, Honsfeld
* Rocherath, Krinkelt, Wirtzfeld
* Manderfeld, Afst, Allmuthen, Berterath, Buchholz, Hasenvenn, Hergersberg, Holzheim, Hüllscheid, Igelmonder Hof, Igelmondermühle, Kehr, Krewinkel, Lanzerath, Losheimergraben, Merlscheid, Weckerath, Andlermühle, Eimerscheid, Medendorf

## Aiheesta muualla

* Viralliset sivut
Putkivaara

**Putkivaara** tarkoittaa seuraavia asioita:
*Putkivaara, kylä ja vaara Ilomantsissa
*Putkivaara, kylä Ranualla.
Viivaelementti

**Viivaelementti** on erityisesti matematiikassa käytetty termi, millä yleensä kuvataan paikkavektorin muutoksen neliötä affiinissa avaruudessa. Viivaelementti on luonnollinen etäisyysfunktio ja se voidaan liittää kaarevuustensoriin. Karteesisissa taso- ja avaruuskoordinaatistoissa viivaelementti ilmoitetaan seuraavasti:

:Tasossa: ds^2 = dx^2 + dy^2\,
:Avaruudessa: ds^2 = dx^2 + dy^2+dz^2\,

## Katso myös
*Yleinen suhteellisuusteoria
Raeren

**Raeren** on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön (*Deutschsprachige Gemeinschaft Belgiens*), yhteen Belgian kolmesta virallisesta kieliyhteisöstä. Ensimmäiseen maailmansotaan asti Raeren oli osa Saksaa. Vuonna 2014 Raerenin asukasluku oli 10&nbsp;651. Pinta-alaltaan kunta on 74,21 neliökilometrin suuruinen, asukastiheyden ollessa näin 144 as./km²

## Aiheesta muualla

* Raerenin viralliset sivut
Putkivaara (Ilomantsi)

**Putkivaara** on kylä ja vaara Ilomantsin eteläkärjessä Pohjois-Karjalassa. Kylä sijaitsee lähellä itärajaa: Venäjän rajalle on noin neljä kilometriä.

Asukasluku on muutamia kymmeniä. Pohjoista lukuun ottamatta kylä rajoittuu Tuupovaaraan ja Korpiselän pitäjiin, jotka nykyisin ovat osa Joensuun kaupunkiin. Naapurikyliä Joensuun puolella ovat Luutalahti (ja Matsin kyläkunta), Mannervaara ja Ruhovaara.  

## Lähteet
Kvarkki-gluoniplasma

**Kvarkki-gluoniplasma** () on kvanttikromodynamiikan faasi, joka esiintyy vain äärimmäisen korkeissa lämpötiloissa ja tiheyksissä. Normaaleissa olosuhteissa kvarkit ovat sitoutuneina toisiinsa gluonien avulla muodostaen hadroneita, esimerkiksi protoneita ja neutroneita. Kun hadronit saatetaan tarpeeksi kuumiin ja suuripaineisiin olosuhteisiin, kvarkkien väliset sidokset lakkaavat olemasta, jolloin kvarkit ja gluonit ovat ns. vapaita.

## QGP:n esiintyminen

Maailmankaikkeuden materiaalin uskotaan olleen kokonaan QGP:tä ensimmäisinä 20–30 mikrosekuntina alkuräjähdyksen jälkeen, kunnes materiaali laajeni ja jäähtyi aiheuttaen QGP:n hadronisoitumisen. Lisäksi sitä saattaa esiintyä myös neutronitähtien ytimissä.

## QGP:n tutkiminen ja tuottaminen

Keinotekoisesti QGP:tä voidaan tuottaa törmäyttämällä raskaita ioneita suurilla energioilla. Tällaisissa kokeissa QGP:n syntyminen voidaan päätellä törmäyksessä tulevasta hiukkassäteilystä, jota havaitaan asianmukaisilla ilmaisimilla. Toistaiseksi vakuuttavimmat todisteet QGP:n olemassaolosta on saavutettu Relativistic Heavy Ion Colliderissa Brookhaven National Laboratoryssa Long Islandilla Yhdysvalloissa. Siinä kulta-ioneita kiihdytettiin relativistiseen nopeuteen ja törmäytettiin keskenään. Törmäyksessä syntyi Auringon sisusta 150&nbsp;000 kertaa kuumempi möykky, joka pysyi koossa 10-23 sekuntia.  Kvarkkeja koossa pitävä vahva vuorovaikutus on äärimmäisen voimakas, minkä vuoksi QGP käyttäytyy nesteen kaltaisesti.

QGP:tä tutkitaan edelleen Relativistic Heavy Ion Colliderissa. Sveitsin ja Ranskan rajalla sijaitsevassa CERNin Large Hadron Colliderissa sitä tullaan tutkimaan kolmella ilmaisimella eli ALICElla, ATLASilla ja CMS:llä.

## Katso myös

* Outokainen

## Lähteet

## Aiheesta muualla
* The Relativistic Heavy Ion Collider at Brookhaven National Laboratory
* The Alice Experiment at CERN
* The Indian Lattice Gauge Theory Initiative
* Quark matter reviews: 2004 theory, 2004 experiment
* Lattice reviews: 2003, 2005
* BBC article mentioning Brookhaven results
* Physics News Update article on the quark-gluon liquid, with links to preprints
Royal Aircraft Factory B.E.2

**Royal Aircraft Factory B.E.2** (**''B**lériot **E**xperimental'') oli englantilainen kaksitasoinen lentokone. Se oli ensimmäinen englantilainen konetyyppi, jota brittien ilmavoimat käyttivät vuonna 1914 ensimmäisessä maailmansodassa. B.E.2:n suunnitteli Geoffrey de Havilland  ja se lensi ensi kertaa vuonna 1912, de Havilland itse koelentäjänä.

Koneen eri versioita olivat B.E.2a, B.E.2b, B.E.2c, B.E.2d ja B.E.2e.
B.E.2c oli käytännössä eri lentokone kuin B.E.2a. Viimeinen konemalli B.E.2e vanheni jo sodan aikana, ja vuonna 1916 se oli lentäjien keskuudessa jo epäsuosittu konetyyppi, koska tiedustelukäyttöön suunniteltu kone ei ollut liikehtimiskyvyltään vastustajan hävittäjäkoneiden tasolla. 

Koneen suurin ongelma oli, että se oli alunalkaen suunniteltu stabiiliksi ja itseoikaisevaksi. Vaikka se teki koneesta helpon lennettävän, se merkitsi huonoa liikehtimiskykyä ilmataistelussa. Toinen rasite oli se, että koneen ampuja-tähystäjä oli lentäjän edessä. Kone kykeni lentämään 116 km/h, 320 km:n päähän ja 3 km:n (10&nbsp;000 jalan) korkeuteen. 1917 aikana kone vedettiin pois rintamakäytöstä ja se sai uuden tehtävän koulukoneena, johon se helpon lennettävyytensä vuoksi soveltui mainiosti.

## Lähteet
*

### Viitteet
La Toya Jackson

**La Toya Yvonne Jackson** (s. 29. toukokuuta 1956 Gary, Indiana) on yhdysvaltalainen laulaja, lauluntekijä, tv-persoona ja entinen malli. Hän on Jacksonin perheen viides lapsi ja Michael ja Janet Jacksonin isosisko. Hän julkaisi 1980–1990-luvuilla useita musiikkialbumeita. Lisäksi hän on esiintynyt Playboy-lehdessä vuosina 1989, 1991 ja 1994. Sen jälkeen Jackson on esiintynyt useissa tositelevisio-ohjelmissa.

## Diskografia
*1980: *[[La Toya Jackson (albumi)|La Toya Jackson]]*
*1981: *[[My Special Love]]*
*1984: *[[Heart Don't Lie]]*
*1986: *[[Imagination (La Toya Jacksonin albumi)|Imagination]]*
*1988: *[[La Toya]]*
*1989: *[[Bad Girl]]*
*1991: *[[No Relations]]*
*1992: *[[Formidable (La Toya Jacksonin albumi)|Formidable]]*
*1994: *[[From Nashville to You]]*
*1995: *[[Stop in the Name of Love]]*
Asics

**Asics** on vuonna 1949 perustettu japanilainen urheilukenkien ja -varusteiden valmistaja. Yrityksen pääkonttori sijaitsee Kōben kaupungissa. Yritys on listattu Tokion pörssissä ja sillä oli noin 3&nbsp;800 työntekijää vuonna 2005.

Play Fair -kampanjan mukaan Asicsin liikevoitto ennen veroja vuonna 2007 oli yli 200&nbsp;miljoonaa dollaria; kasvua neljässä vuodessa oli tullut 214&nbsp;%.

Asics on lyhenne latinan sanoista *Anima Sana In Corpore Sano*, joka on variaatio sanoille *mens sana in corpore sano* ja tarkoittaa terve sielu terveessä ruumiissa.

## Historia

Asics sai alkunsa 1.&nbsp;syyskuuta vuonna 1949, kun 31-vuotias Kihachiro Onitsuka perusti Kobessa yrityksen nimeltä *Onitsuka Company, Ltd.* ja aloitti urheilukenkien valmistuksen. Ensimmäinen urheilukenkä, koripallokenkä *OK Basketball* tuli markkinoille vuonna 1951.
Vuonna 1963 Onitsuka yhdistyi *Chuo Sangyo Co., Ltd.* -yrityksen kanssa. Uusi yritys jatkoi toimintansa Onitsuka Co., Ltd. -nimellä. 21.&nbsp;heinäkuuta 1977 uusi Onitsuka yhdistyi kahden muun urheiluvaate- ja -välinevalmistajan (*GTO Co., Ltd* ja *JELENK Co., Ltd*) kanssa ja Asics-yhtiö muodostettiin. Vuodesta 2010 alkaen ruotsalainen ulkoiluvaate- ja retkeilyvarusteyhtiö Haglöfs on ollut osa Asics-konsernia.

## Asics maailmalla
Asicsilla on suoraa toimintaa Aasiassa, Australiassa, Euroopassa, Yhdysvalloissa ja Brasiliassa. Asicsin tärkein sopimusvalmistaja on Yue Yuen.
Yhtiöllä on maahantuojia ja edustajia eri maanosissa.

Yritys valmistaa tai valmistuttaa tuotteensa pääosin Kiinassa, Vietnamissa, Japanissa, Indonesiassa ja Kambodžassa.

### Suomessa
Asicsin maahantuoja ja edustaja Suomessa on Asics Finland.

### Yhdysvalloissa
Asics toi ensimmäiset tuotteensa Yhdysvaltojen markkinoille vuonna 1977 Tiger-tuotemerkillä. Nykyään yhtiö toimii Yhdysvalloilla sekä Asics- että Tiger-merkillä.

## Lähteet

## Aiheesta muualla

* Asics Suomessa 
* Asicsin maailmanlaajuiset verkkosivut 
* Asics Yhdysvalloissa
Parinmuodostus (fysiikka)

**Parinmuodostus** tarkoittaa fysiikassa alkeishiukkasen ja sen antihiukkasen syntymistä tavallisimmin fotonista (tai muusta neutraalista bosonista). Tämä vaatii riittävästi energiaa sekä mahdollisuutta liikemäärän ja energian säilymiselle. Samoin syntyneiden hiukkasten tulee kumota toistensa pyörimismäärä, sähkövaraus ja muut ominaisuudet.

Tavallisesti parinmuodostuksen vaatimukset täyttyvät, kun suurienergiainen fotoni vuorovaikuttaa atomiytimen kanssa. Mikäli fotonilla on vaikkapa kaksi kertaa elektronin lepomassa (me) eli 1,022&nbsp;MeV energiaa, saattaa muodostua elektroni ja positroni. Fotonin energian ja ytimen järjestysluvun kasvaessa parinmuodostuksen todennäköisyys kasvaa.

Koska fotonin liikemäärän tulee siirtyä johonkin, ei parinmuodostusta voi tapahtua tyhjässä avaruudessa vaan tarvitaan kohde, johon liikemäärä ja energia säilyy.

Parinmuodostus on tärkein suurienergiaisten (useita MeV tai enemmän) gammasäteiden vaimenemismenetelmä tiiviissä aineessa.

## Katso myös
*Annihilaatio

## Lähteet
Dietyleeniglykoli

**Dietyleeniglykoli** (DEG) on orgaaninen yhdiste, jonka rakennekaava on HO-CH2-CH2-O-CH2-CH2-OH. Dietyleeniglykoli on kirkas hygroskooppinen hajuton neste, joka liukenee veteen ja polaarisiin orgaanisiin liuottimiin, kuten alkoholeihin ja eettereihin. 

Dietyleeniglykoli kuuluu dioleihin (hiilivetyihin, jotka sisältävät kaksi alkoholiryhmää). 

## Käyttö
Kuten etyleeniglykolia myös dietyleeniglykolia käytetään jäänestoaineena. Dietyleeniglykolia käytetään myös liuottimena, eräiden orgaanisten yhdisteiden lähtöaineena ja kosmetiikkatuotteissa. 

Dietyleeniglykolia on myös käytetty glyserolin ja propyleeniglykolin korvikkeena tai sen väärennöksenä muun muassa hammastahnoissa.

## Myrkyllisyys
Dietyleeniglykoli on myrkyllistä ihmisille ja eläimille. Useita myrkytyksiä on tapahtunut, kun dietyleeniglykolia on käytetty myrkyttömän glyserolin (HOCH2CH(OH)CH2OH) asemesta elintarvikkeissa ja lääkevalmisteissa. Myrkyllisyytensä vuoksi dietyleeniglykolin käyttö elintarvikkessa ja lääkkeissä on kielletty.

Vuonna 1985 tapahtui Itävallassa viiniskandaali, jossa viineihin oli sekoitettu dietyleeniglykolia viinin maun parantamiseksi.

Vuonna 2006 Panamassa menehtyi useita ihmistä ihmisiä munuaisten toimintavajaukseen, kun yskänlääkkeessä oli käytetty liuottimena dietyleeniglykolia propyleeniglykolin sijasta. DEG on glyserolia halvempi sakeutusaine. Kemikaali oli saapunut Kiinasta astioissa, joihin aine oli merkitty glyseroliksi. Kiinassa menehtyi potilaita heidän saatuaan dietyleeniglykolia sisältänyttä injektiovalmistetta.

## Lähteet

## Aiheesta muualla
*
Ampisilliini

**Ampisilliini** on penisilliineihin kuuluva antibiootti. Kuten muidenkin penisilliinien, ampisilliinin rakenteen keskeinen osa on beetalaktaamirengas. Ampisilliini tuli markkinoille vuonna 1961. 

Ampisilliini tehoaa lähinnä grampositiivisiin bakteereihin, kuten streptokokkiin ja pneumokokkiin. Siksi lääkettä käytetäänkin hoitamaan esimerkiksi korvatulehdusta, keuhkokuumetta ja pehmytkudostulehduksia. Ampisilliinilla on myös vaikutusta joihinkin gramnegatiivisiin bakteereihin. Ampisilliini inhiboi soluseinän synteesin kolmatta ja viimeistä vaihetta, minkä seurauksena solu hajoaa.

Penisilliineille allergiset henkilöt ovat allergisia myös ampisilliinille. Lääke voi aiheuttaa haittavaikutuksina maha-suolikanavan oireita, kuten ripulia. Ampisilliini vaikuttaa muiden lääkkeiden osalta muun muassa varfariinin ja allopurinolin pitoisuuksiin veressä, joten yhtä aikaa käytettäessä lääkkeiden yhteisvaikutuksia tulisi tarkkailla.

## Lähteet

## Aiheesta muualla
*Terveysportti, metatesaurus: Ampisilliini
*The Comparative Toxicogenomics Database (CTD): Ampicillin 
*Human Metabolome Database (HMDB): Ampicillin 
*KEGG: Ampicillin 
*ChemBlink: Ampicillin
Luotisade

__NOTOC__
**Luotisade** on Uniklubin kolmas albumi, joka julkaistiin 22. elokuuta 2007.

Ennen albumin tekoa Jussi on ollut äänihuulileikkauksessa ja laulukiellossa, minkä vuoksi lauluosuudet ovat hivenen aiempaa rauhallisempia.

Albumille kappaleita ovat tehneet pääosin Jussi Selo ja Teemu Rajamäki.

## Kappaleet
#
#
#
#
#
#
#
#
#
#
#
#

## Arvostelut
* Desibeli.net: 
* Dome.fi: 
* Imperiumi.net: 
* Soundi: 
* V2.fi: 
* Smackthejack.net: 

## Lähteet
Televisio-ohjelma

**Televisio-ohjelma** on television ohjelmavirran yksittäinen kokonaisuus, sen yksikkö. Ohjelmien kirjo on kestoltaan sekunneista tunteihin ja aiheena voi olla lähes mikä tahansa. Ohjelmat voidaan jakaa erilaisiin lajityyppeihin. Käytössä on kuitenkin useita eri tyypittelyjä ja uudet ohjelmat eivät välttämättä sijoitu pelkästään yhteen lajityyppiin. Mainoksia ei tavallisesti lasketa ohjelmiksi.

Televisio-ohjelma voi olla kertaluonteinen yksittäinen lähetys (niin sanottu pisteohjelma) tai tallenne kuten elokuva, tai säännöllisesti tietynkestoisena  ja tiettynä aikana (eli tietyllä ”ohjelmapaikalla”) esitettävä ohjelmasarja, kuten Yleisradion A-studio.

## Televisio-ohjelmien lajityypit
### Uutis- ja ajankohtaisohjelmat
*uutiset ja säätiedotukset
*ajankohtaisohjelmat

### Elokuvat
*näytelmäelokuvat
*televisioelokuvat
**dokumenttielokuvat

### Televisiosarjat

*sketsisarjat
*näytellyt televisiosarjat
*animaatiosarjat

### Viihde
*tositelevisio-ohjelmat
*peliohjelmat
*keskusteluohjelmat
* musiikkiohjelmat

### Muut
*klassisen musiikin ohjelmat
* dokumenttiohjelmat
* hartausohjelmat
*hidas televisio

## Lähteet

## Kirjallisuutta
* 

## Aiheesta muualla

* Onkamo, Ulla: TV-ohjelmien nimet. *Kielikello* 2/2016.
Kaksitaajuuspuhelin

**Kaksitaajuuspuhelin** on matkapuhelin, joka toimii sekä 900 että 1800 megahertsin taajuudella toimivissa GSM-verkoissa. Kaksitaajuustekniikan ansiosta käytössä on aina se verkko, joka kulloinkin palvelee paremmin. GSM 1800 -verkko on uudempi verkko, joka on tarpeen erityisesti taajamissa, koska sen kapasiteetti on lähes kaksinkertainen verrattuna GSM 900 -verkkoon. Kaksitaajuuspuhelin valitsee automaattisesti sopivan taajuuden riippuen siitä, minkä verkon alueella soitetaan. Kaksitaajuuspuhelimet tulivat markkinoille 90-luvun lopulla.

## Katso myös

*Kolmitaajuuspuhelin
*Nelitaajuuspuhelin
*Citypuhelin

## Lähteet

*http://arkisto.tieke.fi/abc/matkapuhelin_sanasto.htm#K
Hōjō-klaani

**Hōjō-klaani** () oli japanilainen suku, jonka jäsenet toimivat Kamakura-kaudella 1200- ja 1300-luvuilla shōgunin sijaishallitsijoina (*[[shikken]]*). Klaani monopolisoi sijaishallitsijan viran ja harjoitti maassa todellista poliittista valtaa.

Suvun ensimmäinen tunnettu jäsen Hōjō Tokimasa tuki Minamoto no Yoritomoa tämän taistelussa Taira-klaania vastaan, ja kun Yoritomosta tuli shōgun vuonna 1189, Tokimasa sai haltuunsa Kioton hallinnon ja hänen tyttärensä Masako meni Yoritomon kanssa naimisiin. Kun Yoritomo kuoli, Tokimasasta tuli käytännössä hänen poikansa Yoriien huoltaja. Yoriie yritti murhata Tokimasan, mutta hänet lähetettiin maanpakoon ja surmattiin. Klaanin valta vahvistui entisestään, kun keisari Go-Toban ja Taira-klaanin aloittama vuoden 1221 Jōkyū-kapina sitä vastaan epäonnistui. Klaani otti haltuunsa tuhansia läänityksiä ja siirsi niiden omistuksen tukijoilleen.

Ensimmäiset kolme Hōjō-klaanin sijaishallintoa merkitsivät kyvykkään feodaalihallinnon huippua Japanissa. Vuosina 1222–1223 laadittiin luotettava maarekisteri ja 1232 toimiva, sotilasluokkaa koskeva laki *[[Jōei shikimoku]]*. 1200-luvun puolivälissä klaani oli saanut valtaansa nimitysten kautta puolet Japanin provinsseista, ja sen hallinnon luonne muuttui itsevaltaisemmaksi. Kioton keisarillisen hovin ja aristokratian kanssa klaanin oli pidettävä varoen yllä ystävällismielisiä suhteita ja monimutkaista järjestelmää luostarihallintoineen (*[[insei]]*).

Mongolien hyökkäysten torjuminen 1200-luvun loppupuolella rasitti klaania ja sen vasalleja. Hōjō Sadatokin (1270–1311) ja suvun viimeisen sijaishallitsijan Hōjo Takatokin (1303–1333) valtakaudella keisarillinen hovi oli jakautunut kahtia vallanperimyskiistan vuoksi. Takatoki jätti hallinnon asiat epäpätevien miesten käsiin ja lähetti keisari Go-Daigon maanpakoon. Keisari nousi kuitenkin kapinaan Takatokia vastaan. Takatokin kenraali Ashikaga Takauji petti tämän Kiotossa, ja klaanin omat läänitysalueet Kantōn seudulla alkoivat kapinoida Nitta Yoshisadan johdolla. Takatoki teki näiden takaiskujen jälkeen itsemurhan. Kolme vuotta myöhemmin, vuonna 1336, Takauji nimitti itsensä shōguniksi, mikä aloitti Ashikaga-shōgunaatin ja Muromachi-kauden.

## Lähteet

## Aiheesta muualla
Hōjō

**Hōjō** voi tarkoittaa:

*Hōjō-klaani, japanilainen sijaishallitsijasuku Kamakura-kaudella
*Go-Hōjō-klaani eli myöhempi Hōjō-klaani, japanilainen suku Sengoku-kaudella
*Hōjō, Japanin entinen maaseutukaupunki Ehimen prefektuurissa
*Hōjō, Japanin entinen maaseutukaupunki Tottorin prefektuurissa
*Hōjō Tokiyuki (1858–1928), japanilainen opettaja, poliitikko ja partiovaikuttaja
*Tsukasa Hōjō (s. 1959), japanilainen mangapiirtäjä
**Hōjō*, hahmo manga- ja animesarja Inuyashassa
Baryogeneesi

**Baryogeneesi** eli **baryonigeneesi** on kosmologian teoria, joka synnytti epäsymmetrian aineen (baryonien) ja antiaineen määrien välille pian alkuräjähdyksen jälkeen. Baryogeneesin ansiosta  maailmankaikkeudessa on ainetta pelkkien fotonien sijaan. Baryogeneesiteorioista on merkittävin niin kutsuttu sähköheikkobaryogeneesi.

## Saharovin ehdot
Vuonna 1967 Andrei Saharov ehdotti joukon ehtoja, joiden täyttyessä ainetta ja antiainetta syntyy eri suhteessa. Nämä ehdot ovat

* baryoniluvun \scriptstyle B säilymättömyys
* C-symmetrian ja CP-symmetrian rikkoutuminen
* vuorovaikutukset ovat poissa termisestä tasapainosta

## Lähteet

## Aiheesta muualla

* hep-ph/9707419 A. D. Dolgov, *Baryogenesis, 30 years after*

* hep-ph/9807454 A. Riotto, *Theories of baryogenesis*. CERN preprint CERN-TH/98-204

* hep-ph/9803479 M. Trodden, *Electroweak baryogenesis*

* Helsingin yliopisto; Uusi hiukkasfysiikan tulos pyrkii selittämään antiaineen puuttumisen maailmankaikkeudesta (julk. 14.11.2018)

* Jyväskylän yliopisto; Kvanttikuljetusyhtälöt sähköheikossa baryogeneesissa

* Yle Areena; Tiedeykkönen : Miksi maailmankaikkeudessa on ainetta enemmän kuin antiainetta? Hiukkasfysiikan yksi suuri mysteeri (audio)
Andrei Kašetškin

**Andrei Kašetškin** (**Андрей Кашечкин**, s. 21. maaliskuuta 1980 Qızılorda) on kazakstanilainen maantiepyöräilijä, joka sijoittui kolmanneksi Espanjan ympäriajossa vuonna 2006. Hän jäi kiinni veridopingin käytöstä elokuussa 2007. 

Kašetškin aloitti pyöräilemisen 9-vuotiaana, häntä seitsemän vuotta vanhemman veljensä Vitalin innostamana. Nuorena myös jalkapalloa ja uintia harrastanut Kašetškin käynnisti ammattilaisuransa Domo - Farm Frites -tallissa vuonna 2001. Hän siirtyi Quick Step-Davitamon -joukkueeseen vuodeksi 2003 ja edelleen Crédit Agricolen väreihin kausiksi 2004–2005. Astana-tallissa hän ajoi vuodet 2006–2007. Vapauduttuaam kilpailukiellosta hän edusti Lampre-Farnese Vini -joukkuetta 2010, kunnes palasi Astana-talliin 2011. Hän lopetti ammattilaisuransa 2013.

Kašetškin voitti vuonna 2004 Sachsen Tour -etappikilpailun sekä GP Fourmies -kilpailun. Seuraavana vuonna hän sijoittui toiseksi Ranskan ympäriajon nuorten kilpailussa oltuaan 19. kokonaiskilpailussa. MM-kilpailujen aika-ajossa hän sijoittui kuudenneksi.

Kašetškin nousi maailman huipulle vuonna 2006. Hän voitti kuudennen etapin Pariisi–Nizza-ajossa, sijoittui viidenneksi Tour de Romandie -kilpailussa ja voitti Kazakstanin maantiepyöräilymestaruuden. Elokuulla hän sijoittui  kolmanneksi niin Saksan ympäriajossa kuin Clásica de San Sebastián -kilpailussakin. Espanjan ympäriajossa Kašetškin auttoi maanmiestään ja tallitoveriaan Aleksandr Vinokurovia saavuttamaan kokonaiskilpailun voiton – Kašetškin sijoittui itsekin  kolmanneksi ja voitti kilpailun 18. etapin. Myöhemmin samana vuonna hän oli vielä yhdestoista maantieaika-ajon MM-kilpailussa. 

Vuonna 2007 Kašetškin sijoittui kolmanneksi Tour de Romandien ja Dauphiné Libérén kokonaiskilpailuissa. Ranskan ympäriajo jäi häneltä kesken Astanan vetäydyttyä kilpailusta Vinokurovin jäätyä kiinni veridopingista. Kaksi viikkoa myöhemmin Kašetškinin ilmoitettiin niin ikään antaneen positiivisen doping-näytteen ja hänet erotettiin tallistaan.

Vapauduttuaan kilpailukiellosta Kašetškin sijoittui Espanjan ympäriajon 2010 kokonaiskilpailussa 16:nneksi.

## Lähteet
*Andrei Kašetškin trap friis -tietokannassa 
*Profiili cyclingarchives.com-sivustolla 

### Viitteet

## Aiheesta muualla
Virallinen nettisivu
Sumitomo

**Sumitomo Group**  on japanilainen yritysryväs eli keiretsu. Se on saanut nimensä perustajansa Masatomo Sumitomon mukaan. Hän piti pientä lääke- ja kirjakauppaa vuodesta 1630 alkaen. Hänen lankomiehensä oli kuparinjalostusalalla ja kehitti uutta metallinkäsittelyteknologiaa. Suvun varallisuuden perustaksi nousi suuri kupariesiintymä ja -kaivos Shikokun saarella. Sumitomon suvun omistama yrityskonserni (zaibatsu) kasvoi Tokugawa-kaudella (1603–1867) erääksi Japanin johtavista kauppahuoneista ja laajeni monille teollisuuden aloille, pankkitoimintaan ja huolintaan. Toisen maailmansodan loppuun mennessä konsernilla oli hallinnassaan jo noin 135 yhtiötä. Konserni hajosi  kuitenkin sotavuosien jälkeen, kun amerikkalaisen miehittäjähallinnon aikana aiemmista tytäryrityksistä tehtiin itsenäisempiä erillisyhtiöitä.

1950-luvulla monet yhtiöistä alkoivat jälleen liittoutua yhteen. Uusi Sumitomo-yhtiörypäs poikkesi kuitenkin aiemmasta monessa suhteessa. Esimerkiksi yhtiöryppään omistus ei enää ollut yhden suvun hallinnassa. Yhtiöryppään keskeisiä yrityksiä ovat Sumitomo Mitsui Financial Group (per. 2002), Sumitomo Corporation (Sumitomo Shōji KK, per. 1919), Sumitomo Chemical (Sumitomo Kagaku Kōgyō KK, per. 1913), Sumitomo Rubber Industries (Sumitomo Kōmu Kōgyō KK, per. 1919), Sumitomo Electric (Sumitomo Denki Kōgyō KK, per. 1897), Sumitomo Heavy Industries (Sumitomo Jūkikai Kōgyō KK, per. 1934), Sumitomo Metal Mining (Sumitomo Kinzoku Kōzan KK, per. 1950), Sumitomo Metal Industries (Sumitomo Kinzoku Kōgyō KK, per. 1935) ja Sumitomo Light Metal Industries (Sumitomo Keikinzoku Kōgyō KK). 

Vuonna 1988 Sumitomo ja Nokia Oyj perustivat Nokian Renkaat-nimisen yhteisyrityksen, johon siirrettiin Nokian kumiteollisuudesta renkaiden valmistus. Sumitomon osuus yrityksestä oli 20 %. Nokian Renkaiden listauduttua pörssiin vuonna 1995 Sumitomo myi osuutensa muutaman vuoden kuluttua pörssin kautta.

Keiretsun pankki *Sumitomo Mitsui Banking Corporation* (Sumitomo Mitsui Financical Group Inc) on Japanin kolmanneksi suurin pankki. Taseensa perusteella (1529,05 mrd. USD) pankki luokiteltiin vuonna 2015 maailman 19. suurimmaksi julkisesti noteeratuksi pankiksi. Sitä suurempia julkisesti noteerattuja pankkeja ovat Japanissa Mitsubishi UFJ Financial Group (globaalisti 8. sija) ja Japan Post Bank Co. Ltd (sija 15.). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla Sumitomo Mitsui FC luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).

Keiretsun koneenrakennusyksikkö valmistaa vuosittain yli 9&nbsp;000 kaivinkonetta ja on alansa suurimpia.

## Kuvia

Kuva:Tokyo Sumitomo Twin Building01s5.jpg| Mitsui Sumitomo Insurance Groupin ja Sumitomo Chemicalin päärakennus Tokiossa.
Kuva:Mitsui sumitomo bank east tower.jpg|Sumitomo Mitsui Financial Groupin rakennus Tokion Chiyodassa.
Kuva:Sumitomo HI Yokosuka Works 01.jpg|Sumitomo Heavy Industries -yhtiön Yokosukan telakka. 


## Lähteet

## Aiheesta muualla
Kioton yliopisto

**Kioton yliopisto** (), lyhenne Kyodai, on Tokion yliopiston ohella toinen Japanin tärkeimmistä yliopistoista. Se on maan toiseksi vanhin yliopisto. Siellä on neljä tiedekuntaa (luonnontieteellinen, teknillinen, lääketieteellinen, oikeustieteellinen ja humanistinen), ja noin 22&nbsp;000 opiskelijaa. Yliopistossa tehdään merkittävää tutkimusta etenkin luonnontieteiden alalla.
  Yliopiston opettajat ja entiset oppilaat ovat saaneet yhteensä kaksitoista Nobel-palkintoa: neljä fysiikasta, neljä kemiasta, kaksi kirjallisuudesta, yksi lääketieteestä ja yksi rauhanpalkinto.

Yliopiston edeltäjä oli Kemian ja fysiikan oppilaitos, joka perustettiin Osakaan  vuonna 1869. Se toimii kolmella kampuksella, joista kaksi on Kiotossa ja kolmas Ujissa.

## Lähteet
R. Lee Ermey

**Ronald Lee Ermey** (24. maaliskuuta 1944 Emporia, Kansas – 15. huhtikuuta 2018 Santa Monica, Kalifornia) oli yhdysvaltalainen näyttelijä.

## Elämä
Ermey kuului Yhdysvaltain merijalkaväkeen vuosina 1961–1972 ja palveli Vietnamin sodassa, kunnes joutui haavoittumisen takia vetäytymään. Sodan jälkeen hän muutti Filippiineille, alkoi opiskella Manilan yliopistossa ja esiintyi lukuisissa filippiiniläisissä elokuvissa ennen rooliaan Francis Ford Coppolan elokuvassa *[[Ilmestyskirja. Nyt]]* (1979). Coppolan elokuva on yksi niistä, joissa Ermey toimi aseasiantuntijana.

Hänet tunnetaan kenties parhaiten roolistaan Stanley Kubrickin *[[Full Metal Jacket]]issa* (1987), jossa hän näytteli kovaotteista ja -sanaista vääpeli Hartmania. Ermey improvisoi itse noin puolet alokkaitaan simputtavan vääpelin repliikeistä. Tästä roolistaan hän sai Golden Globe-ehdokkuuden ja voitti The Boston Society of Film Criticsin palkinnon parhaasta miessivuosasta. Ermey parodioi Hartman-rooliaan Peter Jacksonin kauhukomediassa *[[Kummituskopla]]*, joka sai ensi-iltansa vuonna 1996.

Ermey on esiintynyt lukuisissa televisiosarjoissa ja elokuvissa tyylilajien vaihdellessa kauhusta (*[[Seitsemän (elokuva)|Seitsemän]]*, 1995) lastenelokuviin (*[[Toy Story – leluelämää]]*, *[[Toy Story 2]]*, *[[Toy Story 3]]*). Hän on esiintynyt *Texasin moottorisahamurhien* uusintafilmatisoinneissa *[[Texasin moottorisahamurhat (vuoden 2003 elokuva)|Texasin moottorisahamurhat]]* (2003) ja *[[Teksasin moottorisahamurhaaja – pahan alku]]* (2006) sadistisena šeriffi Hoytina. Hänellä oli merkittävä rooli myös useita Oscar-ehdokkuuksia saaneessa elokuvassa *[[Mississippi palaa]]* (1988). Ermey vieraili muun muassa televisiosarjoissa *[[Simpsonit]]* ja *[[House (televisiosarja)|House]]*.

Ermey juonsi sotaohjelmaa nimeltä *Mail Call* History-kanavalla. Hänen viimeiset elokuvat olivat *[[Solstice (elokuva)|Solstice]]* (2008), *[[Cat Tale]]* (2008, tietokoneanimaatio), ja *[[Korttelivahdit]]* (2012). 

Ennen kuolemaansa Ermey oli ollut sairaalassa hoidettavana keuhkokuumeen takia, johon hän kuoli 74-vuotiaana huhtikuussa 2018.

## Filmografia
### Elokuvat

### Televisiosarjat

### Videopelit

## Lähteet

## Aiheesta muualla
Baryoniluku

**Baryoniluku** on yksi systeemin kvanttiluvuista. Baryoneilla (kuten protoneilla ja neutroneilla) se on +1 ja niiden vastahiukkasilla eli antibaryoneilla &minus;1 ja kaikilla muilla hiukkasilla 0. Hiukkasjoukon baryoniluku saadaan laskemalla yhteen yksittäisten hiukkasten baryoniluvut.

Hiukkasen baryoniluku määritellään seuraavasti:
:B = \frac{N_q - N_{\overline{q}}}{3}, 
missä
: N_q \  on kvarkkien lukumäärä ja
: N_{\overline{q}} on antikvarkkien lukumäärä.

Koska protonissa ja neutronissa on kussakin kolme kvarkkia saadaan niiden baryoniluvuksi +1. Mesonit koostuvat kvarkista ja antikvarkista, joten niiden baryoniluku on nolla.

*Baryoniluvun säilymislaki* on säilymislaki, jonka mukaan baryoniluku säilyy vaikka hiukkaset muuttuisivat toisiksi hiukkasiksi. Baryoniluvun säilyminen ei seuraa mistään symmetriasta, joten on mahdollista rakentaa teorioita, joissa baryoniluku ei säily. Esimerkiksi jotkin yhtenäisteoriat ennustavat protonin hajoavan esimerkiksi positroniksi, pioniksi ja neutriinoksi, mikä rikkoisi baryoniluvun säilymislakia. Toistaiseksi protonin hajoamista tai mitään muutakaan baryoniluvun säilymislakia rikkovaa reaktiota ei ole havaittu kokeellisesti.

## Lähteet
From Time to Time

**From Time To Time**  on Ken Hensleyn kokoelmalevy, joka sisältää ennenjulkaisematonta studiomateriaalia aikaisemmilta soololevyiltä.

## Kappaleet
# Inspiration* (Hensley) 3.17*
# I Don't Wanna Wait* (Hensley) 4.08*
# There Comes A Time* (Hensley) 3.56*
# Love At First Sight* (Hensley) 3.25*
# You* (Hensley) 3.26*
# The Name Of The Game* (Hensley) 3.23*
# Guilty* (Hensley) 2.57*
# Who Will Sing For You * (Hensley) 2.52*
# Maybe You Can Tell Me* (Hensley) 3.25*
# Free Spirit* (Hensley) 3.24*
# Cold Autumn Sunday* (Hensley) 6.54*
# Longer Shadows* (Hensley) 3.16*
# Black-Hearted Lady * (Hensley) 3.30*
# Take Care* (Hensley) 2.54*
# Does Anything Matter * (Hensley) 3.54*
# If I Had The Time* (Hensley) 5.15*

## Kokoonpano
*Ken Hensley – laulu, kitara, koskettimet
*Kitara: B.J. Cole (steel guitar 5, 9), Mick Ralphs (6), Paul Kossoff (11–13, 16), Leonard (3),  Linton Naiff (7)
*Basso: Denny Ball (4), Dave Markee (5, 9), Boz Burrell (6), Mark Clarke (8), Trevor Bolder (10) 
*Rummut: Ian Paice (1), Geoff Allen (4), Henry Spinetti (5, 9), Kirke (6, 11–13, 16), Bugs Pemberton (8), Kenny Jones (10)
Mikael Agricolan päivä

**Mikael Agricolan päivää** ja **suomen kielen päivää** vietetään Suomessa 9. huhtikuuta. Kyseessä on vakiintunut liputuspäivä. Päivää vietetään Mikael Agricolan kuolinpäivänä, vaikka yleensä henkilön kunniaksi liputetaan tämän syntymäpäivänä. Syynä tähän on se, että Agricolan tarkka syntymäaika ei ole tiedossa. Mikael Agricolan päivä tuli kalenteriin vuonna 1960, ja vuodesta 1980 lähtien se on merkitty myös liputuspäiväksi, jollaiseksi se olikin jo vakiintunut. Vuonna 1978 Agricolan päivä sai lisämääreen *suomen kielen päivä*. 
 
Agricola loi suomen kirjakielen muun muassa kirjoittamalla *[[Abckiria]]n* (1543) ja suomentamalla Uuden testamentin (*[[Se Wsi Testamenti]]*, 1548).

9. huhtikuuta on myös *[[Kalevala]]n* koonneen Elias Lönnrotin syntymäpäivä.

Agricolan kunniaksi kehitettiin vuonna 2014 Agricola-leivos, joka julkistettiin Agricolan päivänä 2014. Leivoksen suunnittelukilpailun järjesti Suomen Pipliaseura.

## Lähteet